PATVIRTINTA

Plungės rajono savivaldybės Žlibinų kultūros centro direktoriaus 2019 m. spalio 14 d.

 įsakymu Nr. D-29-2019

**PLUNGĖS RAJONO SAVIVALDYBĖS ŽLIBINŲ KULTŪROS CENTRO**

 **KANTAUČIŲ DAUGIAFUNKCIO CENTRO**

**LANKOMUMO APSKAITOS IR NELANKYMO PREVENCIJOS PRIEMONIŲ VYKDYMO TVARKOS APRAŠAS**

**I SKYRIUS**

**BENDROSIOS NUOSTATOS**

 1. Plungės rajono savivaldybės Žlibinų kultūros centro Kantaučių daugiafunkcio centro (toliau - Darželis) apskaitos ir nelankymo prevencijos priemonių vykdymo aprašas nustato ugdytinių lankomumo apskaitą Plungės rajono savivaldybės Žlibinų kultūros centro Kantaučių daugiafunkcio centre.

**II SKYRIUS**

**LANKOMUMO APSKAITA**

 2. Vaikų lankomumas žymimas elektroniniame arba vaikų lankomumo apskaitos žurnale (popieriniame).

 3. Darželyje vykdoma išankstinė vaikų lankomumo apskaita: tėvai (globėjai) prieš dieną iki 11.00 valandos apie vaiko atvykimą ar neatvykimą privalo informuoti ugdymo įstaigą.

 4. Darželio darbuotojų funkcijos:

 4.1. vykdyti lankomumo stebėseną savo vadovaujamoje grupėje;

 4.2. bendradarbiauti su Žlibinų kultūros centro administracija ir kitais darbuotojais sprendžiant iškilusias ugdytinio Darželio nelankymo problemas;

 4.3. ugdytiniui neatvykus į Darželį, kai apie tai nėra informuota įstaiga, išsiaiškinti neatvykimo priežastis ir prireikus apie tai informuoti administraciją.

**III SKYRIUS**

**PRALEISTŲ DIENŲ PATEISINIMAS**

 5. Praleistos dienos pateisinamos tėvams (globėjams) parašius Žlibinų kultūros centro direktoriui prašymą (priedas):

 5.1. dėl vaiko ligos;

 5.2. tėvų (globėjų) kasmetinių, nemokamų, mokymosi, kūrybinių, motinos nėštumo ir gimdymo, vaikui prižiūrėti skirtų atostogų metu pristačius tai patvirtinantį dokumentą;

 5.3. bendrojo ugdymo mokyklų mokinių atostogų metu;

 5.4. tėvams dirbant pagal kintamą darbo grafiką;

 5.5. tėvų ligos metu;

 5.6. tėvų (globėjų) prašymu dėl asmeninių priežasčių.

 6. Praleistos dienos pateisinamos pačios įstaigos:

 6.1. dėl ypač nepalankių oro sąlygų labai žemos oro temperatūros, audros, liūties, uragano ir pan.;

 6.2. dėl Darželio uždarymo (karantino metu, remonto darbų);

 6.3. kai ugdytinis atstovauja Darželį (rajone, respublikoje) konkursuose, varžybose ir kituose renginiuose.

**IV SKYRIUS**

**BAIGIAMOSIOS NUOSTATOS**

 7. Ugdytinių nelankymo priežastys yra konfidenciali informacija, todėl negali būti viešinamos tretiesiems asmenims. Asmenims pažeidus šį punktą, taikomos priemonės vadovaujantis Lietuvos Respublikos teisės aktų nustatyta tvarka.

 8. Nepateikus pateisinamo dokumento, praleistos dienos laikomos nepateisintomis.

 9. Tėvai (globėjai) atsako už pateisinamų dokumentų teisingumą.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Parengė:

Plungės rajono savivaldybės

Žlibinų kultūros centro

l.e. direktorė Alina Bružienė

Plungės rajono savivaldybės

Žlibinų kultūros centro

Kantaučių daugiafunkcio centro

 lankomumo apskaitos ir nelankymo

prevencijos priemonių vykdymo tvarkos aprašo

 Priedas

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vieno iš tėvų vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adresas, telefonas)

Plungės rajono savivaldybės

Žlibinų kultūros centro

Direktoriui

**PRAŠYMAS**

**DĖL NELANKYTŲ DIENŲ PATEISINIMO**

**\_\_\_\_\_\_\_\_\_\_\_\_\_\_\_**

(data)

Prašau pateisinti mano sūnaus/dukters

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

lankančio/lankančios \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ grupę \_\_\_\_\_\_\_\_\_\_\_\_\_\_

 *(grupės pavadinimas)*

nelankytas dienas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*įrašyti nelankytų dienų priežastį)*

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas) (vardas, pavardė)